La Descarga (etablert i 1987) ledet av Sverre Indris Joner regnes som det første orkesteret som spilte salsa i Norge. I Bergen eksisterte tidligere (1981–1996) også latinjazz-bandet Son Mu, ledet av Knut Kristiansen, som også spilte salsa-relatert musikk. Hovedøen Social Club (dannet i 2007) også ledet av Sverre Indris Joner har gitt salsa et nytt uttrykk med å spille eldre norske slagere som salsa. Mambo Compañeros ble etablert 1996 i Trondheim, opprinnelig som Mambokameratene. Mayagueson ble opprinnelig etablert i 2002 av Morten Kildemo og Franck Molina i Genève og reetablert av Morten Kildemo et par år seinere etter at han flyttet til Trondheim.